ქეით რავორთი

ქეით რავორთი (დ.13 დეკემბერს,1970)—ინგლისელი ეკონომისტი, ცნობილია „დონატის ეკონომიკის“ კონცეფციით — ეკონომიკური მოდელით, რომელიც ადამიანის ძირითადი საჭიროებების დაკმაყოფილებას და პლანეტარული საზღვრების დაცვას შორის ბალანსს უზრუნველყოფს. ოქსფორდის უნივერსიტეტის გარემოს ცვლილებების ინსტიტუტის უფროსი, ასოცირებული მკვლევარი და ამსტერდამის გამოყენებითი მეცნიერებების უნივერსიტეტის პრაქტიკის პროფესორი.

ოჯახი და განათლება
რავორთი 1970 წელს დაიბადა ფლორისტი დედისა და ბიზნესმენი მამის ოჯახში; ჰყავს უფროსი და, სოფი. გაიზარდა ტვიკენჰემში, მიდლსექსში, და სწავლობდა სენტ-პოლის გოგონათა სკოლაში.შემდგომ ოქსფორდის უნივერსიტეტში შეისწავლა პოლიტიკა, ფილოსოფია და ეკონომიკა, ენდრიუ გრეჰემის გავლენით. რავორთმა სწავლა დაამთავრა უმაღლესი შეფასებით, რის შემდეგაც მიიღო მაგისტრის ხარისხი განვითარების ეკონომიკაში.

კარიერა
1995 წლიდან სამი წლის განმავლობაში რავორთი მუშაობდა ზანზიბარში მიკრო-მეწარმეობის განვითარების ხელშეწყობაზე, როგორც საზღვარგარეთის განვითარების ინსტიტუტის სტიპენდიატი. 1997–2001 წლებში იყო გაეროს განვითარების პროგრამის ადამიანური განვითარების ანგარიშის ეკონომისტი და თანაავტორი; ამ პერიოდში წერდა თავებს გლობალიზაციის, ახალი ტექნოლოგიების, რესურსების მოხმარებისა და ადამიანის უფლებების შესახებ. 2002–2013 წლებში -ის უფროსი მკვლევარი. ამჟამად ოქსფორდის უნივერსიტეტის გარემოს ცვლილებების ინსტიტუტის უფროსი კვლევითი ასოცირებული თანამშრომელი, ტუტორი და საკონსულტაციო საბჭოს წევრი; კემბრიჯის მდგრადობის ლიდერობის ინსტიტუტის უფროსი ასოცირებული წევრი; ასევე -ის — მომავლისთვის ადაპტირებული ეკონომიკების ინსტიტუტის საკონსულტაციო საბჭოს წევრი.

2017 წელს რავორთმა გამოაქვეყნა წიგნი „დონატის ეკონომიკა: 21-ე საუკუნის ეკონომისტივით აზროვნების შვიდი გზა“, რომელშიც განავრცობს „დონატის ეკონომიკის“ კონცეფციას, პირველად ჩამოყალიბებულს მის 2012 წლის ნაშრომში „უსაფრთხო და სამართლიანი სივრცე კაცობრიობისთვის“. 2017 წლის წიგნი წარმოადგენს საპასუხო ხედვას ეკონომიკური აზროვნების მთავარ მიმდინარეობებთან მიმართებით და ავტორი მხარს უჭერს მდგრადი ეკონომიკის შესაქმნელ პირობებს. რავორთი მოითხოვს ეკონომიკური მეცნიერების საფუძვლების რადიკალურ გადახედვას და განსაკუთრებით აკრიტიკებს შეუზღუდავი ზრდის მოძველებულ პრინციპს, რადგან ანადგურებს პლანეტის რესურსებს და სათანადოდ ვერ აკმაყოფილებს ადამიანის საჭიროებებს, მათ შორის ცხოვრების ხარისხს. ეკონომიკური ზრდის ცენტრალურ მიზნად დაყენების ნაცვლად, რავორთი ყურადღებას ამახვილებს მოდელზე, რომელიც უზრუნველყოფს, რომ დედამიწაზე ყველა ადამიანს ჰქონდეს წვდომა საბაზისო საჭიროებებზე — როგორიცაა საკმარისი საკვები და განათლება — და ამავე დროს ეკოსისტემის დაცვით არ შეიზღუდოს მომავალი თაობების შესაძლებლობები. ეს წიგნი 2017 წელს მოხვდა -ისა და -ის „წლის ბიზნესწიგნის“ პრემიის გრძელ სიაში.

2020 წელს რავორთი დაინიშნა ამსტერდამის გამოყენებითი მეცნიერებების უნივერსიტეტის პრაქტიკის პროფესორად. ამ როლში -ის სტრატეგიული მრჩეველია — სივრცის, სადაც სტუდენტები, ლექტორები და მკვლევრები ამსტერდამის რეგიონში სხვადასხვა დაინტერესებულ მხარესთან თანამშრომლობით ავითარებენ ცოდნას რავორთის ნაშრომების პრინციპებზე დაყრდნობით.

2021 წელს რავორთი დაინიშნა მსოფლიო ჯანდაცვის ორგანიზაციის საბჭოს წევრად — ჯანმრთელობის ეკონომიკა ყველასთვის , რომელსაც ხელმძღვანელობს მარიანა მაძუკატო.
პირადი ცხოვრება
რავორთი ცხოვრობს ოქსფორდში. დაქორწინებულია ავსტრალიელ ფილოსოფოსზე, რომან კრზნარიჩზე.ერთმანეთს ნიუ-იორკში შეხვდნენ და ჰყავთ ტყუპი შვილები. და, სოფი რავორთი, -ის ჟურნალისტი და წამყვანია.

რავორთს აქვს ბიზნესის სკოლის ლოზანის საპატიო დოქტორის ხარისხი.